Quincy Jones

Quincy Jones (dåpsnavn Quincy Delight Jones jr.; født 14. mars 1933) er en amerikansk plateprodusent, musiker og låtskriver.
I løpet av sine år i underholdningsindustrien har Jones mottatt 79 Grammy Award-nominasjoner, vunnet 27 Grammy Awards samt æresprisen Grammy Legends Award i 1991. For sitt virke som komponist, arrangør, dirigent og produsent ble han i 2013 innvalgt i Rock and Roll Hall of Fame.Quincy Jones ble først kjent som jazzmusiker, men er mest kjent som produsent for de gjennom alle tider mestselgende platene: Thriller av popmusikeren Michael Jackson og veldedighetssangen We Are The World.
Quincy Jones ble født i Chicago i Illinois i USA. Allerede i barneskolen oppdaget Jones musikken da han begynte å spille trompet. Da han var ti år flyttet familien til Bremerton i Washington, hvor Jones ble venner med en ung Ray Charles som senere lærte Jones blindeskrift. De to guttene dannet en duo og spilte ved lokale brylluper og i jazzklubber i det som nå er kjent som Pioneer Square-distriktet i Seattle.
I 1951, da han var 18 år, vant Jones et stipend til Boston Conservatory, Schillinger House i Boston, men han oppga studiene da han mottok et tilbud om å turnere som trompetist med den legendariske orkesterlederen Lionel Hampton. Mens Jones var på turne med Hampton og hans orkester oppdaget Jones at han hadde et uvanlig og unikt talent til å arrangere sanger. Jones flyttet til New York City hvor han fikk flere oppdrag som frilanser med å arrangere sanger for sangere som Sarah Vaughan, Count Basie, Duke Ellington, Gene Krupa og hans gamle venn Ray Charles.
I 1956 turnerte Jones igjen som trompetist og musikalsk leder for Dizzy Gillespie Band i Midtøsten og Sør-Amerika sponset av det amerikanske utenriksdepartementet. Da han kom tilbake til USA, fikk han en kontrakt med plateselskapet ABC Paramount Records og han begynte sin innspillingskarriere som leder av sitt eget orkester. Han har fått en stjerne på Hollywood Walk of Fame og ble i 1996 tildelt MusiCares Person of the Year.
Quincy Jones har vunnet 27 Grammy Awards.
I 1961 blir han A&R hos Mercury Records og visepresident i 1964 – den første afroamerikaneren noensinne.
I 1966 arrangerer og dirigerer Count Basie Storband for Frank Sinatra i Las Vegas. Han arrangerer også sangen I Wanna Be Loved på albumet Songs from The Swinger and Other Swingin' Songs med Ann-Margret.
I 1969 skifter han valsen «In Other Words» til 4/4 og kaller den for «Fly Me to the Moon», den blir en hit.
Han produserer Michael Jacksons første tre solo album: Off the Wall, Thriller og Bad.
Jones ble i 2014 utnevnt til 2. klasse (sølv) av den sørafrikanske Ordenen O. R. Tambos følgesvenner for sin innsats mot apartheid.


== Referanser ==


== Eksterne lenker ==
(en) Offisielt nettsted 
(en) Quincy Jones – kategori av bilder, video eller lyd på Commons 
(en) Quincy Jones – galleri av bilder, video eller lyd på Commons 
(en) Quincy Jones på Internet Movie Database 
(no) Quincy Jones hos Filmfront 
(sv) Quincy Jones i Svensk Filmdatabas 
(da) Quincy Jones på Filmdatabasen 
(fr) Quincy Jones på Allociné 
(en) Quincy Jones på AllMovie 
(en) Quincy Jones hos Rotten Tomatoes 
(en) Quincy Jones hos The Movie Database 
(en) Quincy Jones hos Internet Broadway Database 
(en) Quincy Jones hos Behind The Voice Actors 
(en) Quincy Jones på Apple Music 
(en) Quincy Jones på Discogs 
(en) Quincy Jones på MusicBrainz 
(en) Quincy Jones på SoundCloud 
(en) Quincy Jones på Spotify 
(en) Quincy Jones på Songkick 
(en) Quincy Jones på Last.fm 
(no) Quincy Jones på Rockipedia 
(en) Quincy Jones på Genius — sangtekster 
(en) Quincy Jones på AllMusic 
Quincy Jones på Twitter 
Quincy Jones på Facebook 
Quincy Jones på YouTube 
Quincy Jones på Myspace 
Fotogalleri, intervju og video